

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มกราคม ๒๕๖๕

เรื่อง ขอความร่วมมือในการแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๒ ลงวันที่ ๗ มกราคม ๒๕๖๕

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๘๒/๒๕๖๕

ลงวันที่ ๑๔ มกราคม ๒๕๖๕ จำนวน 1 ชุด

ตามที่ กรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.) ได้แจ้งผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัด องค์กรปกครองส่วนท้องถิ่น กลุ่มต่อเนื่องและกลุ่มคัดกรองใหม่ ภาคเรียนที่ ๒ ปีการศึกษา ๒๕๖๔ และแจ้งสถานศึกษาที่ไม่ดำเนินการรับรองข้อมูลนักเรียนทุนเสมอภาคโดยคณะกรรมการสถานศึกษา (นร./กสศ.๐๕) ในปีการศึกษา ๒๕๖๔ ให้ดำเนินการตามขั้นตอนของโครงการจัดสรรเงินอุดหนุนนักเรียนยากจนพิเศษแบบมีเงื่อนไข นั้น

กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา   
ในปีการศึกษา ๒๕๖๔ มีสถานศึกษาที่ไม่บันทึกแบบรับรองผลการพิจารณาเพื่อรับเงินอุดหนุนแบบมีเงื่อนไข   
(แบบ กสศ. ๐๕) จำนวน ๙๐ แห่ง ทำให้นักเรียนไม่ได้รับเงินอุดหนุนตามปฏิทินที่กำหนด จึงได้เปิดระบบ dla.thaieduforall.org ให้สถานศึกษาที่ไม่บันทึกแบบ กสศ. ๐๕ ดำเนินการรับรองข้อมูล การจัดสรรเงินอุดหนุนแบบมีเงื่อนไข และการติดตามเงื่อนไขของโครงการ ภาคเรียนที่ ๒ ปีการศึกษา ๒๕๖๔ สอดคล้องกับสถานการณ์และเป็นไปตามหลักเกณฑ์ของกองทุนเพื่อความเสมอภาคทางการศึกษา ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

๑. ประชาสัมพันธ์ให้สถานศึกษาดำเนินการรับรองข้อมูลนักเรียนที่ผ่านเกณฑ์ “ยากจนพิเศษ” ตามขั้นตอนการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ สังกัดองค์กรปกครองส่วนท้องถิ่น อย่างถูกต้องและครบถ้วน

๒. แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มไม่บันทึกแบบ กสศ. ๐๕ ปีการศึกษา ๒๕๖๔ สังกัดองค์กรปกครองส่วนท้องถิ่น เพื่อให้สถานศึกษาดำเนินการรับรองข้อมูลนักเรียน การเบิกจ่าย และการรายงานเงื่อนไขการรับทุนเสมอภาค ผ่านระบบ dla.thaieduforall.org ตั้งแต่วันที่ ๒๔ มกราคม - ๑๐ กุมภาพันธ์ ๒๕๖๕

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รองอสถ..............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔